Ritratt: Uffiċċju Cyrus Engerer, MEP .td_uid_2_605c7140a5a26_rand.td-a-rec-img{text-align:left}.td_uid_2_605c7140a5a26_rand.td-a-rec-img img{margin:0 auto 0 0} Wasal iż-żmien biex il-ħaddiema u n-negozji ż-żgħar Maltin u Għawdxin jingħataw is-serħan il-moħħ mill-Unjoni Ewropea li se tkun qiegħda tagħmel minn kollox biex fl-iqsar żmien possibli jerġa' jibda ċ-ċaqliq ħieles bejn l-Istati Membri tal-Unjoni Ewropea b'mod sigur. Waqt laqgħa tal-Grupp tas-Soċjalisti u d-Demokratiċi dwar il-proposta tal-Kummissjoni Ewropea għat-tnedija ta' ċertifikat diġitali Ewropew dwar it-tilqim kontra l-virus Covid-19, sħaqt li l-pandemija għallmitna l-importanza ta' iktar koperazzjoni bejn l-Istati Membri tal-Unjoni Ewropea fil-qasam tas-saħħa u li dan iħalli riżultati pożittivi għaċ-ċittadini Ewropej kollha. Ma jistax ikollna sistema differenti ta' ċertifikazzjoni li mhux rikonoxxuti fl-Istati Membri kollha, li possibilment jinkludu wkoll lingwi differenti. B'ċertifikat waħdieni għaċ-ċittadini tal-Unjoni Ewropea kollha jkollna s-serħan il-moħħ ta' sistema sigura u li tinftiehem minn kulħadd. Importanti li sistema ta' ċertifikazzjoni diġitali għall-Unjoni Ewropea kollha sservi biex insaħħu ċ-ċaqliq ħieles ta' persuni madwar l-Ewropa u mhux biex dan jixxekkel iktar. Il-ħaddiema Ewropej iridu jerġgħu jibdew imorru għax-xogħol kemm jista' jkun malajr bil-virus taħt kontroll mill-istituzzjonijiet Ewropej. Din iċ-ċertifikazzjoni tgħin biex dan il-għan jintlaħaq u biex l-ekonomiji Ewropej jerġgħu jaqbdu t-triq lejn in-normalità. Din iċ-ċertifikzzjoni mhix xi ħaġa ġdida, iżda approċċ ta' sens komun. Ċertifikazzjoni bħal din diġà teżisti għal numru ta' mard infettiv ieħor u għaldaqstant dan hu l-pass naturali b'approċċ ikkordinat mill-Unjoni Ewropea. Fl-istess waqt għandna nassiguraw li s-sistemi proposti jassiguraw il-protezzjoni tad-data taċ-ċittadini Ewropej kollha, b'rispett lejn ir-regolament GDPR. Dan għandu jkun l-ewwel pass fit-triq lejn Unjoni tas-Saħħa Ewropea fejn kull ċittadin Ewropew ikollu moħħu mistrieħ li ċ-ċertifikazzjoni u l-istorja medika tkun aċċessibbli minn network tas-saħħa Ewropea. Pass ieħor favur iċ-ċaqlieq ħieles tal-persuni fl-Unjoni Ewropea. .td_uid_3_605c7140a5c1a_rand.td-a-rec-img{text-align:left}.td_uid_3_605c7140a5c1a_rand.td-a-rec-img img{margin:0 auto 0 0}